KEMENESPÁLFA KÖZSÉG ÖNKORMÁNYZATÁNAK

KÉPVISELŐ-TESTÜLETE

KEMENESPÁLFA

**TÁJÉKOZTATÓ ÉS MEGHÍVÓ**

Tájékoztatjuk a Tisztelt Lakosságot, hogy **elkészült Kemenespálfa Község Önkormányzata településképi településkép-védelemről szóló rendeletének tervezete.**

A **településképi településkép-védelemről szóló rendelet tervezete** megtekinthető az Önkormányzat hirdetőtábláján, ügyfélfogadási időben a Jánosházi Közös Önkormányzati Hivatalban és letölthető az alábbi honlapról: [www.janoshaza.hu](http://www.janoshaza.hu).

**A partnerek szóbeli tájékoztatására közmeghallgatással egybekötött lakossági fórum keretében kerül sor**

**2019. április 12-én (pénteken) 16:00 órakor**

**a Faluházban.**

**Napirendi javaslat**

1. Tájékoztatás a településképi rendelet tervezetéről

Előadó: Polgármester

2. Egyebek

Tájékoztatjuk a Tisztelt Partnereket, hogy a **tervezettel kapcsolatos javaslataikat, észrevételeiket** **szóban** a lakossági fórumon, a lakossági fórumtól számított 8 napon belül pedig

* **papír alapon** a Jánosházi Közös Önkormányzati Hivatalhoz (9545 Jánosháza, Batthyány u. 2.) személyesen vagy postán eljuttatva,
* **elektronikus úton** a [partnerseg@janoshaza.hu](mailto:partnerseg@janoshaza.hu) címre küldve

tehetik meg az **adatlapon**, amely átvehető a polgármestertől, a Jánosházi Közös Önkormányzati Hivatalban és letölthető a www.janoshaza.hu honlapról.

Kemenespálfa, 2019. április 8.

*Biczó Péter s.k.*

*polgármester*